
56 DR 31.10.2011 

 
Dalam tempoh Rancangan Malaysia Kelapan dan Rancangan Malaysia 

Kesembilan sebanyak 7,098 projek penyelidikan menggunakan dana MOSTI yang telah 
dijalankan.  Sebanyak 2,294 dari jumlah tersebut berpotensi untuk dikomersialkan.  
Sebanyak 540 projek telah dikomersialkan dengan hasil jualan bernilai RM7.1 bilion.  
Sebanyak 2,550 harta intelek iaitu paten, hak cipta, cap dagangan dan reka bentuk 
perindustrian juga telah dihasilkan daripada penyelidikan-penyelidikan yang telah 
dijalankan dalam tempoh tersebut.  

 Berkaitan dengan rungutan mengenai peruntukan untuk R&amp;D yang tidak 
mencukupi, memang tidak dinafikan bahawa jumlah peruntukan adalah terhad.  
Sehubungan itu, penilaian terhadap permohonan mendapatkan dana R&amp;D disemak dan 
diperhalusi berdasarkan kriteria-kriteria yang ditetapkan terutama dari segi keutamaan, 
impak dan potensi untuk dikomersialkan. Disebabkan kriteria penilaian yang agak ketat 
dan berdasarkan tuntutan pembangunan semasa ke arah mencapai status negara maju 
yang berpendapatan tinggi, akses kepada dana R&amp;D adalah kompetitif dan tidak secara 
automatik. 

 Mengenai pereka cipta Encik Zulkifli Haji Haron dan syarikatnya Zul Design 
Sdn. Bhd., MOSTI telah lama menjalin kerjasama yang erat dengan beliau khususnya 
dalam pelaksanaan program-program kesedaran di bawah tahun Malaysia Inovatif 
2010.  Beliau juga telah dilantik sebagai salah seorang ahli panel penilai inovasi MOSTI 
dan ini membolehkan beliau untuk menyumbang secara langsung kepada peningkatan 
produk inovatif.   

 Ahli Yang Berhormat Lipis bertanya mengenai dana pengkomersialan R&amp;D 
atau CRDF dan dana perolehan teknologi atau singkatannya TAF, serta mengesyorkan 
supaya kerjasama kerajaan, industri institusi pendidikan ditingkatkan bagi memastikan 
hasil R&amp;D dimajukan sehingga ke peringkat pengkomersialan.  Dana pengkomersialan 
R&amp;D ataupun CRDF dan dana perolehan teknologi (TAF) diuruskan oleh MTDC. CRDF 
menyediakan pembiayaan bagi syarikat tempatan, mengkomersialkan hasil R&amp;D 
universiti atau institusi pendidikan tempatan dan juga yang dijalankan oleh pihak 
syarikat sendiri.   

TAF pula menyediakan pembiayaan bagi syarikat tempatan memperoleh 
teknologi baru dari luar negara. Dalam tempoh Rancangan Malaysia Kesembilan 
sebanyak 154 projek bernilai RM294.70 juta telah diluluskan di bawah CRDF. Daripada 
jumlah tersebut 72 projek adalah pengkomersialan hasil R&amp;D yang dijalankan oleh 
universiti dan juga institut penyelidikan tempatan. Manakala baki 82 projek adalah 
pengkomersialan hasil R&amp;D yang dijalankan oleh pihak syarikat sendiri. Di bawah 
program TAF pula sebanyak 32 projek bernilai RM45.8 juta telah diluluskan.   

Secara keseluruhan, syarikat-syarikat mendapat pembiayaan dana CRDF dan 
TAF di bawah Rancangan Malaysia Kesembilan telah merekodkan jumlah jualan 
masing-masing sebanyak RM677 juta dan RM159 juta. Syarikat-syarikat tersebut juga 
berjaya memfailkan 254 harta intelek yang terdiri daripada paten, cap dagangan, hak 
cipta dan juga reka bentuk industri. Di samping itu juga, peluang pekerjaan berjaya 
diwujudkan di mana seramai 2,225 knowledge workers, dengan izin, menceburi bidang 
bioteknologi, teknologi makanan, kejuruteraan elektrik dan elektronik.   

Mengenai syor supaya ditingkatkan kerjasama industri institut penyelidikan, 
ingin dimaklumkan bahawa kerajaan sentiasa menggalakkan agar ketiga-tiga pihak 
sentiasa bekerjasama bagi memastikan research, development and commercialization 
dapat dilaksanakan dengan lebih berkesan didorong pasaran ataupun market driven, 
dengan izin, dan mampu memberi pulangan yang tinggi kepada negara. Pelbagai 
program dan inisiatif untuk memberi peluang kepada ketiga-tiga pihak ini berkolaborasi 
dan bekerjasama telah dilaksanakan oleh MOSTI dan agensi-agensi di bawahnya.   

Pembangunan teknologi satelit negara, MOSTI berterima kasih kepada Ahli 
Yang Berhormat dari Arau atas sokongan beliau terhadap program pembangunan 
teknologi satelit negara. Bidang teknologi satelit adalah satu bidang keupayaan yang 
amat strategik khususnya bagi sektor pembangunan dan keselamatan. Program 
pembangunan satelit negara bermula dengan satelit mikro TiungSAT yang telah 
dilancarkan pada 26 September Tahun 2000. Diikuti dengan satelit kedua iaitu 
RazakSAT, satelit remote sensing kelas mini dunia pertama dalam orbit rendah hampir 
khatulistiwa bumi ataupun singkatannya Near Equator Orbit (NEqO) pada 14 Julai 
2009.   



Dalam tempoh Rancangan Malaysia Kelapan dan Rancangan Malaysia. Kesembilan sebanyak 7,098 projek penyelidikan menggunakan dana MOSTI yang telah dijalankan. Sebanyak 2,294 dari jumlah tersebut berpotensi untuk dikomersialkan. Sebanyak 540 projek telah dikomersialkan dengan hasil jualan bernilai RM7.1 bilion. Sebanyak 2,550 harta intelek iaitu paten, hak cipta, cap dagangan dan reka bentuk perindustrian juga telah dihasilkan daripada penyelidikan-penyelidikan yang telah dijalankan dalam tempoh tersebut. Berkaitan dengan rungutan mengenai peruntukan untuk R&D yang tidak mencukupi, memang tidak dinafikan bahawa jumlah peruntukan adalah terhad. Sehubungan itu, penilaian terhadap permohonan mendapatkan dana R&D disemak dan diperhalusi berdasarkan kriteria-kriteria yang ditetapkan terutama dari segi keutamaan, impak dan potensi untuk dikomersialkan. Disebabkan kriteria penilaian yang agak ketat dan berdasarkan tuntutan pembangunan semasa ke arah mencapai status negara maju yang berpendapatan tinggi, akses kepada dana R&D adalah kompetitif dan tidak secara automatik. Mengenai pereka cipta Encik Zulkifli Haji Haron dan syarikatnya Zul Design Sdn. Bhd., MOSTI telah lama menjalin kerjasama yang erat dengan beliau khususnya dalam pelaksanaan program-program kesedaran di bawah tahun Malaysia Inovatif 2010. Beliau juga telah dilantik sebagai salah seorang ahli panel penilai inovasi MOSTI dan ini membolehkan beliau untuk menyumbang secara langsung kepada peningkatan produk inovatif. Ahli Yang Berhormat Lipis bertanya mengenai dana pengkomersialan R&D atau CRDF dan dana perolehan teknologi atau singkatannya TAF, serta mengesyorkan supaya kerjasama kerajaan, industri institusi pendidikan ditingkatkan bagi memastikan hasil R&D dimajukan sehingga ke peringkat pengkomersialan. Dana pengkomersialan R&D ataupun CRDF dan dana perolehan teknologi (TAF) diuruskan oleh MTDC. CRDF menyediakan pembiayaan bagi syarikat tempatan, mengkomersialkan hasil R&D universiti atau institusi pendidikan tempatan dan juga yang dijalankan oleh pihak syarikat sendiri. TAF pula menyediakan pembiayaan bagi syarikat tempatan memperoleh teknologi baru dari luar negara. Dalam tempoh Rancangan Malaysia Kesembilan sebanyak 154 projek bernilai RM294.70 juta telah diluluskan di bawah CRDF. Daripada jumlah tersebut 72 projek adalah pengkomersialan hasil R&D yang dijalankan oleh universiti dan juga institut penyelidikan tempatan. Manakala baki 82 projek adalah pengkomersialan hasil R&D yang dijalankan oleh pihak syarikat sendiri. Di bawah program TAF pula sebanyak 32 projek bernilai RM45.8 juta telah diluluskan. Secara keseluruhan, syarikat-syarikat mendapat pembiayaan dana CRDF dan TAF di bawah Rancangan Malaysia Kesembilan telah merekodkan jumlah jualan masing-masing sebanyak RM677 juta dan RM159 juta. Syarikat-syarikat tersebut juga berjaya memfailkan 254 harta intelek yang terdiri daripada paten, cap dagangan, hak cipta dan juga reka bentuk industri. Di samping itu juga, peluang pekerjaan berjaya diwujudkan di mana seramai 2,225 knowledge workers, dengan izin, menceburi bidang bioteknologi, teknologi makanan, kejuruteraan elektrik dan elektronik. Mengenai syor supaya ditingkatkan kerjasama industri institut penyelidikan, ingin dimaklumkan bahawa kerajaan sentiasa menggalakkan agar ketiga-tiga pihak sentiasa bekerjasama bagi memastikan research, development and commercialization dapat dilaksanakan dengan lebih berkesan didorong pasaran ataupun market driven, dengan izin, dan mampu memberi pulangan yang tinggi kepada negara. Pelbagai program dan inisiatif untuk memberi peluang kepada ketiga-tiga pihak ini berkolaborasi dan bekerjasama telah dilaksanakan oleh MOSTI dan agensi-agensi di bawahnya. Pembangunan teknologi satelit negara, MOSTI berterima kasih kepada Ahli Yang Berhormat dari Arau atas sokongan beliau terhadap program pembangunan teknologi satelit negara. Bidang teknologi satelit adalah satu bidang keupayaan yang amat strategik khususnya bagi sektor pembangunan dan keselamatan. Program pembangunan satelit negara bermula dengan satelit mikro TiungSAT yang telah dilancarkan pada 26 September Tahun 2000. Diikuti dengan satelit kedua iaitu RazakSAT, satelit remote sensing kelas mini dunia pertama dalam orbit rendah hampir khatulistiwa bumi ataupun singkatannya Near Equator Orbit (NEqO) pada 14 Julai 2009.